Rámcová kúpna zmluva

**číslo : /2014**

|  |  |
| --- | --- |
| **I.** | **Tatranská mliekareň a.s.** |
| **sídlo:**  | Nad traťou 26, Kežmarok 060 01 |
| **IČO:** | 31 654 363 |
| **IČ DPH:** | SK2020515596 |
| **zapísaná:** | v Obchodnom registri Okresného súdu Prešov, Oddiel: Sa, Vložka číslo: 108/P  |
| **konajúca:** | Ing. Ľubomír Valčuha – člen predstavenstvaPhDr. Ján Husák – člen predstavenstva |
| **bank. spoj.:** | VÚB Poprad,IBAN: SK03 0200 0000 0000 1500 3562Swift code: SUBASKBX |
| **telefón:****fax:** | 052/45 15 101052/45 23 790 |
| **e-mail:** | tami@tami.sk |
| ako predávajúci na jednej strane (ďalej len „**predávajúci**”) |
|  |  |
| a |
|  |  |
| **II.** | **Základná škola** |
| **sídlo**  | Z. Nejedlého 2, 052 01 Spišská Nová Ves |
|  |  |
| **IČO:** | 35546069 |
| **DIČ:****IČ DPH:** | 2021668418 |
| **zapísaná** | V zriaďovacej listine |
| **konajúca:** | Mgr. Miroslav Nováček, riaditeľ ZŠ |
| **bank. spoj.:** | Prima banka, a.s.IBAN: SK2656000000007524830007Swift code: KOMASK2X |
| **Fak. adresa:****Odb. miesto:** | Z. Nejedlého 2, 052 01 Spišská Nová VesŠkolská jedáleň |
| **kontaktná osoba:****telefón:****fax:** | Eva Minďašová, vedúca ŠJ053/4466366 |
| **e-mail:** | Emindasova44@centrum.sk |
| ako kupujúci na druhej strane (ďalej len „**kupujúci**” a spolu s predávajúcim ďalej len „**zmluvné strany**“) |

### *uzatvárajú v zmysle ustanovenia § 409 a nasledovne Obchodného zákonníka túto rámcovú kúpnu zmluvu (ďalej len „zmluva“):*

### Článok I.

### Predmet zmluvy

1. Predmetom tejto zmluvy je záväzok predávajúceho dodať a kupujúceho prevziať mliekarenské a iné výrobky, ktoré sú uvedené v ponukovom liste (ďalej len „**tovar**“). Množstvo tovaru bude spresnené podľa jednotlivých písomných, telefonických, alebo internetových objednávok a uvedené na dodacom liste.

### Článok II.

### Kúpna cena a platobné podmienky

1. Kúpna cena tovaru bude kupujúcemu oznámená na jeho žiadosť pri objednávaní tovaru a uvedená na dodacom liste v deň uskutočnenia dodávky.
2. Kupujúci sa zaväzuje zaplatiť kúpnu cenu za dodaný tovar podľa príslušného dodacieho listu, a to na základe predávajúcim riadne vystavenej faktúry, s dátumom splatnosti do 14 dní odo dňa jej vystavenia.
3. Pokiaľ faktúra vystavená podľa bodu 2.2. nebude riadne vystavená, t.j. nebude obsahovať náležitosti ustanovené právnymi predpismi, je kupujúci oprávnený požadovať vystavenie novej „opravenej“ faktúry, ktorú mu je predávajú povinný ihneď vystaviť a doručiť, a to s dátumom splatnosti do 14 dní odo dňa vystavenia „opravenej“ faktúry.
4. V prípade neuhradenia faktúry do termínu splatnosti, zmluvné strany sa dohodli, že kupujúci zaplatí predávajúcemu úrok z omeškania vo výške 0,05% z dlžnej sumy (istiny) za každý deň omeškania.
5. Predávajúci môže pozastaviť dodávku tovaru, alebo odmietnuť kupujúcemu tovar dodať, pokiaľ kupujúci je v omeškaní s platbou predchádzajúcej faktúry po dobu dlhšiu ako 14 dní odo dňa jej splatnosti.
6. V prípade, ak sa kupujúci dostane do omeškania z dôvodov osobitného zreteľa, predávajúci môže s kupujúcim uzatvoriť písomný dodatok k tejto zmluve, v ktorom sa upravia nové platobné podmienky zaplatenia už splatnej pohľadávky predávajúceho, ktorá bude predstavovať nezaplatenú kúpnu cenu za dodaný tovar.
7. Zmluvné strany sa dohodli, že predávajúcim vystavené faktúry môžu byť zaplatené buď bezhotovostným platobným stykom prostredníctvom bankových ústavov alebo poštovou poukážkou alebo v hotovosti.

### Článok III.

### Obchodné podmienky

1. Tovar bude dodaný v kvalite, ktorá je predpísaná pre daný druh tovaru, pričom kupujúci sa zaväzuje prevzatý tovar uskladňovať, expedovať a predávať tak, aby nedošlo k jeho znehodnoteniu.
2. Tovar bude dodávaný v obaloch, ktoré zabezpečia zachovanie jeho kvality a zabalený podľa platných noriem.
3. Predávajúci nezodpovedá za vady tovaru, ktoré vzniknú v predajnej sieti kupujúceho.
4. Zjavné vady tovaru (chýbajúci tovar, zničený obal, atď.) je kupujúci povinný vyznačiť na dodacom liste s podpisom kupujúceho a zodpovednou osobou (osádka vozidla) v deň dodávky. Iné vady tovaru je kupujúci povinný reklamovať písomne, avšak iba v dobe spotreby tovaru, inak právo zo zodpovednosti za vady tovaru zaniká. Chyby vo fakturácií kupujúci možné reklamovať do 30 dní od prevzatia tovaru.
5. Vratné palety budú vrátené výmenným spôsobom, v prípade nevrátenia paliet predávajúci vyúčtuje kupujúcemu cenu paliet 18,92 € + DPH / 1ks. Predávajúci nemusí prevziať palety, ktoré budú nad rámec paliet dodaných kupujúcemu.
6. Kupujúci predkladá predávajúcemu objednávku písomne najneskôr 48 hodín pred realizáciou objednávky. Objednávka môže byť spresnená denne do 11.00 hodiny, a to deň pred dodávkou tovaru.
7. Kupujúci je povinný uviesť kontaktnú osobu pre prípad reklamácie vád dodaného tovaru, prípadne chýb fakturácie. V prípade, že kupujúci kontaktnú osobu, prípadne kontaktné spojenie neuvedie a reklamáciu v dôsledku tohto nebude možné v dohodnutej dobe vybaviť, škoda, ktorá z  uvedeného dôvodu vznikne, sa považuje za škodu, ktorú zavinil kupujúci.

### Článok IV.

### Miesto dodania

1. Zmluvné strany sa dohodli, že miesto dodania tovaru kupujúci uvedie pri objednávke tovaru.
2. Predávajúci sa zaväzuje dodať tovar kupujúcemu s dodacím listom na určené miesto dodania a kupujúci je povinný dodaný tovar prevziať.
3. Kupujúci nadobúda vlastnícke právo k tovaru potom čo mu je dodaný tovar odovzdaný. Týmto prechádza na kupujúceho nebezpečenstvo vzniku škody na tovare.

### Článok V.

### Elektronická výmena údajov (faktúr)

1. V záujme zefektívnenia činnosti pri vystavovaní faktúr sa zmluvné strany vzájomne dohodli, že faktúry je možné zasielať nielen v listinnej forme, ale aj elektronicky v súlade s platnými právnymi predpismi.
2. Zmluvné strany sa dohodli, že elektronické faktúry bude predávajúci ako odosielateľ správy zasielať kupujúcemu ako prijímateľovi správy z komunikačných e-mailových adries uvedených v záhlaví tejto zmluvy, pri jednotlivých zmluvných stranách.
3. Komunikačné e-mailové adresy uvedené v záhlaví tejto zmluvy sú záväzné a zmluvné strany sa zaväzujú, že vykonajú všetky technické opatrenia potrebné na zabezpečenie ich sústavnej prevádzky ako aj ich automatického prenosu bez dvojzmyselnosti.
4. Zmluvné strany týmto vyhlasujú, že elektronická výmena údajov realizovaná na základe tejto zmluvy má povahu písomne vykonaného právneho úkonu a je rovnocenná s inak bežne používanou formou písomného styku, preto vyhlasujú, že tieto úkony nebudú spochybňovať a vyhlasovať ich za neplatné. Zároveň výslovne berú na vedomie, že takýmto prenosom správ vzniknú pre nich záväzky, ktoré sú právne platné a na ktorých základe je dotknutá zmluvná strana oprávnená domáhať sa plnenia povinností.
5. Zmluvné strany týmto súčasne prehlasujú, že elektronické správy a záznamy vyhotovené v zmysle tejto zmluvy sú prijateľným dôkazovým materiálom a rovnako sa zaväzujú, že nenapadnú ani nespochybnia dôkaznú prípustnosť úkonov urobených formou elektronickej výmeny údajov.
6. V rámci spracovania správ a zmien údajov sa rozumie:
	* 1. **momentom odoslania** - akákoľvek správa prenášaná v súlade s touto zmluvou sa považuje za odoslanú, keď odosielateľ správy odošle správu z e-mailovej adresy uvedenej v záhlaví tejto zmluvy.
		2. **momentom príjmu** - akákoľvek správa prenášaná v súlade s touto zmluvou sa považuje za prijatú okamihom odoslania správy z komunikačnej e-mailovej adresy a to aj v prípade, že správa nebude doručená v dôsledku obmedzení alebo dôvodov na strane prijímateľa správy .
		3. **technickou chybou** - zmluvná strana, ktorá dostane správu s technickými chybami, je povinná o tom druhú zmluvnú stranu bez zbytočného odkladu elektronickou formou informovať.
		4. **zmenou údajov** - zmluvná strana, u ktorej došlo k zmene komunikačnej e-mailovej adresy alebo ďalších údajov je povinná bez zbytočného odkladu písomne informovať druhú zmluvnú stranu o týchto skutočnostiach.

### Článok VI.

### Ostatné dojednania

1. Kupujúci sa zaväzuje, že bude predávajúceho do 7 dní informovať o všetkých zmenách, ktoré nastanú v jeho identifikačných a fakturačných údajoch (napr. zmena obchodného mena / mena a priezviska, sídla / bydliska, IČ DPH a podobne). V opačnom prípade sa kupujúci zaväzuje predávajúcemu uhradiť všetky škody, ktoré mu v súvislosti s porušením tejto povinnosti vznikli.
2. Kupujúci prehlasuje, že je solventný a schopný splácať všetky svoje záväzky riadne a včas. Zároveň sa zaväzuje, že predávajúceho bude ihneď informovať o zhoršení jeho ekonomickej situácie, hroziacom úpadku, úpadku, exekučnému konaniu a výkonu rozhodnutia vedeného proti jeho osobe a podobne. Na zabezpečenie tejto zmluvnej povinnosti sa kupujúci zaväzuje predávajúcemu poskytnúť záruku vo forme ručenia jeho štatutárneho orgánu. Ručiteľské vyhlásenie štatutárneho orgánu je prílohou k tejto zmluve. Toto ustanovenie sa nevzťahuje pre kupujúceho, ktorý je fyzickou osobou, alebo subjektom verejného práva podľa §261 ods. 3 a násl. Obchodného zákonníka).
3. Predávajúci je oprávnený pozastaviť dodávky tovaru, resp. odmietnuť dodať tovar na základe tejto zmluvy a od tejto zmluvy odstúpiť okrem iného pokiaľ:
	* kupujúci bude v omeškaní s úhradou faktúry o viac než 14 dní, ktorá bola vystavená za predchádzajúce dodávky tovaru, alebo
	* zistí, že kupujúci je v úpadku, alebo mu úpadok hrozí, alebo
	* zistí, že voči kupujúcemu sa vedie exekučné konanie, alebo výkon rozhodnutia.

### Článok VII.

### Záverečné ustanovenia

1. Zmluva je vyhotovená v dvoch rovnopisoch, po jednom pre každú zmluvnú stranu.
2. Zmluva sa uzatvára na dobu určitú od 01.01.2015 do 31.12.2018. Každá zo zmluvných strán môže túto zmluvu jednostranne vypovedať vo výpovednej dobe jedného mesiaca, a to bez uvedenia dôvodu. Výpovedná doba začína plynúť prvým dňom nasledujúceho mesiaca po doručení výpovede druhej zmluvnej strane.
3. Oprávnenie pri jednaniach o všetkých záležitostiach vyplývajúcich z tejto zmluvy majú títo pracovníci :

####  PhDr. Ján Husák, obchodný riaditeľ, tel. č.: 052 / 45 25 756

1. Všetky zmeny a doplnky k tejto zmluve môžu byť uskutočnené len po dohode oboch zmluvných strán, a to písomnou formou.
2. Kontaktnou osobou pri spísaní zmluvy je:

####  Danka Oravcová, 052 / 45 15 134

Kontaktná osoba odbytu: 052/4515109, 052 451 5113, 052 452 37 89

V Kežmarku dňa: 29.12.2014

|  |  |  |  |  |
| --- | --- | --- | --- | --- |
| **Predávajúci:** |  |  | **Kupujúci:** |  |
|  |  |  |  |
| **Tatranská mliekareň, a.s.** |  |  |
| Ing. Ľubomír Valčuhačlen predstavenstva | PhDr. Ján Husákčlen predstavenstva |  |  |